
PËR DISA NDRYSHIME NË LIGJIN NR. 8438, DATË 28.12.1998, “PËR TATIMIN MBI TË ARDHURAT”, TË NDRYSHUAR

Në mbështetje të neneve 78, 83, pika 1, dhe 155 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 8438, datë 28.12.1998, “Për tatimin mbi të ardhurat”, të ndryshuar, bëhen këto ndryshime:

Neni 1

Në pikën 1 të nenit 16, “Fusha e veprimit të tatimit mbi fitimin”, bëhen ndryshimet e mëposhtme:
1. Në shkronjën “a”, fjalët “dhe që janë të regjistruar për TVSH-në” zëvendësohen me fjalët “me të ardhura mbi 8 000 000 lekë në vit”.
2. Në shkronjën “c” hiqen fjalët “kur ky është subjekt i tatimit mbi vlerën e shtuar”.

Neni 2

Pika 1 e nenit 28, “Shkalla tatimore”, ndryshohet si më poshtë:
“1. Shkalla e tatimit mbi fitimin është:
a) 0% për tatimpaguesit me të ardhura deri në 14 000 000 lekë në vit. 
b) 15% për tatimpaguesit me të ardhura mbi 14 000 000 lekë në vit.”.

Neni 3

Ky ligj hyn në fuqi 15 ditë pas botimit në Fletoren Zyrtare dhe i shtrin efektet nga data 1 janar 2021.

KRYETAR
Gramoz Ruçi

